A BIZOTTSÁG HATÁROZATA
(2009. október 9.)
a tagállamok 2009. évi halászati ellenőrzési, vizsgálati és felügyeleti programjaihoz való közösségi pénzügyi hozzájárulásról
(az értesítés a C(2009) 7592. számú dokumentummal történt)
(Csak az angol, bolgár, dán, észt, finn, francia, görög, holland, lengyel, litván, máltai, német, olasz, portugál, román, spanyol és svéd nyelvű szöveg hiteles)
(2009/746/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 21. cikkére,
mivel:
(1)
A tagállamok továbbították a Bizottságnak a 2009-re szóló halászati ellenőrzési programjukat, valamint a programban lévő projektek megvalósítása során felmerülő költségek fedezését célzó közösségi pénzügyi hozzájárulás iránti kérelmüket.
(2)
A 861/2006/EK rendelet 8. cikkének a) pontjában felsorolt tevékenységekre vonatkozó kérelmek közösségi finanszírozásban részesülhetnek.
(3)
A közösségi finanszírozás iránti kérelmeknek meg kell felelniük a 391/2007/EK bizottsági rendeletben (2) meghatározott szabályoknak.
(4)
A közösségi pénzügyi hozzájárulás maximális összegeit és mértékét helyénvaló a 861/2006/EK rendelet 15. cikkében megállapított határokon belül megállapítani, valamint szükséges meghatározni az odaítélés feltételeit.
(5)
A Bizottság által meghatározott prioritási fellépésekbe történő beruházások ösztönzése érdekében, illetve a pénzügyi válság következtében a tagállamok költségvetését érő negatív hatások következtében az elektronikus adatrögzítési és jelentéstételi rendszerekkel (ERS), a hajómegfigyelési rendszerekkel (VMS) és a jogellenes, nem bejelentett és szabályozatlan (IUU) halászat megelőzésével összefüggésben felmerülő kiadásokhoz - a 861/2006/EK rendelet 15. cikkében előírt határokon belül - indokolt nagyarányú társfinanszírozást nyújtani.
(6)
A hozzájárulásra való jogosultsághoz az automatikus helymeghatározási eszközöknek teljesíteniük kell a műholdas hajómegfigyelési rendszerekre vonatkozó részletes rendelkezések megállapításáról szóló, 2003. december 18-i 2244/2003/EK bizottsági rendeletben (3) megállapított követelményeket.
(7)
A hozzájáruláshoz való jogosultsághoz a halászhajók fedélzetén lévő elektronikus adatrögzítési és jelentéstételi eszközöknek meg kell felelniük a halászati tevékenységekre vonatkozó információ elektronikus rögzítéséről és jelentéséről, valamint a távérzékelés eszközeiről szóló 1966/2006/EK tanácsi rendelet végrehajtására vonatkozó részletes szabályok megállapításáról és az 1566/2007/EK rendelet hatályon kívül helyezéséről szóló, 2008. november 3-i 1077/2008/EK bizottsági rendeletben (4) előírt követelményeknek.
(8)
Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
ELFOGADTA EZT A HATÁROZATOT:
1. cikk
Tárgy
Ez a határozat a 861/2006/EK tanácsi rendelet 8. cikkének a) pontjában említett, a közös halászati politikára vonatkozó nyomonkövetési és ellenőrzési rendszerek végrehajtása során 2009-ben felmerült tagállami kiadásokhoz nyújtandó 2009. évi közösségi pénzügyi hozzájárulásról rendelkezik. Megállapítja a közösségi pénzügyi hozzájárulás tagállamonkénti összegét, a közösségi pénzügyi hozzájárulás mértékét és odaítélésének feltételeit.
2. cikk
A fennálló kötelezettségvállalások teljesítése
Az érintett tagállamok valamennyi, költségtérítési igény tárgyát képező kifizetést 2013. június 30-ig teljesítik. A fenti határidőn túli tagállami kifizetések nem téríthetők vissza. Az e határozathoz kapcsolódó, fel nem használt költségvetési előirányzatokat legkésőbb 2014. december 31-ig vissza kell vonni.
3. cikk
Új technológiák és informatikai hálózatok
(1) A halászati tevékenységek nyomon követésével, ellenőrzésével és felügyeletével kapcsolatos adatcsere hatékonyságát és biztonságát elősegítő számítógépes technológia megvásárlásával, telepítésével és technikai támogatásával, illetve az informatikai hálózatok létrehozásával összefüggő költségekre a támogatható költségek 50 %-ának megfelelő pénzügyi hozzájárulás igényelhető az I. mellékletben megállapított határokon belül.
(2) Az I. melléklet szerinti, a hajómegfigyelési rendszerhez (VMS), az elektronikus adatrögzítési és jelentéstételi rendszerekhez (ERS), illetőleg a jogellenes, nem bejelentett és szabályozatlan halászathoz kapcsolódó kiadások esetében az (1) bekezdésben említett társfinanszírozási mérték 95 %.
4. cikk
Automatikus helymeghatározási eszközök
(1) A hajók távolról, a halászati felügyelő központból VMS-rendszeren keresztül történő megfigyelését lehetővé tévő automatikus helymeghatározási eszközök megvásárlásával és fedélzetre szerelésével összefüggő költségekre a támogatható kiadások 95 %-ának megfelelő pénzügyi hozzájárulás igényelhető a II. mellékletben megállapított határokon belül.
(2) Az (1) bekezdésben említett pénzügyi hozzájárulás felső határa hajónként 1 500 EUR.
(3) Az (1) bekezdés szerinti pénzügyi hozzájárulásra való jogosultsághoz az automatikus helymeghatározási eszközöknek meg kell felelniük a 2244/2003/EK rendeletben megállapított követelményeknek.
5. cikk
Elektronikus adatrögzítési és jelentéstételi rendszerek
A halászati tevékenységek nyomon követésével, ellenőrzésével és felügyeletével kapcsolatos adatcsere hatékonyságát és biztonságát elősegítő ERS-rendszer elemeinek fejlesztésével, megvásárlásával, telepítésével és technikai támogatásával összefüggő költségekre a támogatható költségek 95 %-ának megfelelő pénzügyi hozzájárulás igényelhető a III. mellékletben megállapított határokon belül.
6. cikk
Elektronikus adatrögzítési és jelentéstételi eszközök
(1) A hajók számára a halászati tevékenységgel kapcsolatos adatok elektronikus rögzítését és a halászati felügyelő központnak történő továbbítását lehetővé tevő ERS-eszközök megvásárlásával és fedélzetre szerelésével összefüggő költségekre hajónként a támogatható kiadások 95 %-ának megfelelő pénzügyi hozzájárulás igényelhető a IV. mellékletben megállapított határokon belül.
(2) A (4) bekezdés sérelme nélkül az (1) bekezdés szerinti pénzügyi hozzájárulás felső határa hajónként 4 500 EUR.
(3) A pénzügyi hozzájárulásra való jogosultsághoz az ERS-eszközöknek meg kell felelniük az 1077/2008/EK rendeletben megállapított követelményeknek.
(4) Az ERS és VMS funkciókat egyesítő, valamint a 2244/2003/EK és az 1077/2008/EK rendeletben foglalt követelményeket teljesítő eszközök esetében az e cikk (1) bekezdésében említett pénzügyi hozzájárulás felső határa 6 000 EUR.
7. cikk
Kísérleti projektek
Az új ellenőrzési technológiákkal összefüggő kísérleti projektek során felmerülő kiadásokra a V. mellékletben megállapított határokon belül a támogatható kiadások 95 %-ának megfelelő pénzügyi hozzájárulás igényelhető.
8. cikk
Képzési és csereprogramok
A halászat területén végzett nyomonkövetési, ellenőrzési és felügyeleti feladatokért felelős köztisztviselők képzési és csereprogramjaival kapcsolatban felmerülő kiadások a VI. mellékletben megállapított határokon belül a támogatható kiadások 50 %-ának megfelelő pénzügyi hozzájárulásra jogosultak.
9. cikk
Kísérleti vizsgálati és megfigyelési rendszerek
A kísérleti vizsgálati és megfigyelési rendszerekkel kapcsolatban felmerülő kiadások a VII. mellékletben megállapított határokon belül a támogatható kiadások 50 %-ának megfelelő pénzügyi hozzájárulásra jogosultak.
10. cikk
Kiadások felmérése
A közös halászati politika ellenőrzése során felmerülő kiadások felmérését végző rendszer megvalósításával kapcsolatban felmerülő kiadások a VIII. mellékletben megállapított határokon belül a támogatható kiadások 50 %-ának megfelelő pénzügyi hozzájárulásra jogosultak.
11. cikk
A KHP szabályainak megismertetését célzó kezdeményezések
A felelőtlen és jogellenes halászat elleni küzdelem szükségességének és a közös halászati politika szabályai végrehajtásának a halászokkal és más szereplőkkel - felügyelőkkel, államügyészekkel, bírákkal -, valamint a közvéleménnyel való fokozott megismertetését célzó kezdeményezésekkel, többek között szemináriumok és médiaeszközök alkalmazásával összefüggő kiadásokra a támogatható kiadások 75 %-ának megfelelő pénzügyi hozzájárulás igényelhető a IX. mellékletben megállapított határokon belül.
12. cikk
Halászati járőrszolgálatot ellátó hajók és légi járművek
(1) A tagállamok illetékes hatóságai által a halászati tevékenységek vizsgálatához és felügyeletéhez használt hajók és légi járművek vásárlásával és korszerűsítésével összefüggő kiadásokra a támogatható tagállami kiadások 50 %-ának megfelelő pénzügyi hozzájárulás igényelhető a X. mellékletben megállapított határokon belül.
(2) A X. mellékletben a tagállamonként meghatározott pénzügyi hozzájárulást annak alapján kell kiszámítani, hogy a tagállamok által megadott információk szerint az érintett hajók és légi járművek éves össztevékenységén belül hány százalékot tesz ki azok vizsgálati és felügyeleti célokra való használata.
13. cikk
A közösségi hozzájárulás tagállamonkénti legnagyobb összege
A 3-12. cikkben említett tevékenységekre tervezett kiadások tagállamonkénti teljes összege, annak támogatható része, valamint a közösségi hozzájárulás tagállamonkénti legnagyobb összege a következőképpen alakul:
(EUR)
Tagállam
A nemzeti halászati ellenőrzési programokban tervezett kiadások
Az e határozat értelmében támogatható kiadások
Közösségi hozzájárulás
Belgium
805 000
805 000
764 750
Bulgária
352 000
362 000
282 250
Dánia
1 945 552
1 945 552
1 667 139
Németország
222 000
278 000
220 000
Észtország
706 000
706 000
645 500
Írország
120 000
90 000
45 000
Görögország
16 867 000
8 928 000
4 735 400
Spanyolország
17 218 103
14 772 123
8 190 517
Franciaország
2 631 500
2 333 000
1 049 750
Olaszország
19 589 925
6 361 340
3 273 170
Litvánia
407 900
407 900
378 300
Málta
1 003 475
1 003 475
922 127
Hollandia
3 145 000
2 750 000
2 560 750
Lengyelország
497 713
468 713
416 479
Portugália
783 500
759 250
629 038
Románia
80 000
80 000
62 500
Finnország
920 000
820 000
659 750
Svédország
1 715 000
1 715 000
1 541 750
Egyesült Királyság
4 309 798
3 601 555
2 055 830
Összesen
73 319 466
48 186 908
30 100 000
14. cikk
Címzettek
Ennek a határozatnak a Belga Királyság, a Bolgár Köztársaság, a Dán Királyság, a Németországi Szövetségi Köztársaság, az Észt Köztársaság, Írország, a Görög Köztársaság, a Spanyol Királyság, a Francia Köztársaság, az Olasz Köztársaság, a Litván Köztársaság, a Máltai Köztársaság, a Holland Királyság, a Lengyel Köztársaság, a Portugál Köztársaság, Románia, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettje.
Kelt Brüsszelben, 2009. október 9-én.